Izjemna ustvarjalnost. V težkih časih potrebujemo izjemno ustvarjalnost.
Razmislite. Izjemna ustvarjalnost je neverjetno, absurdno, racionalno, iracionalno vplivna.
Izjemna ustvarjalnost lahko širi toleranco, slavi svobodo,
predstavi izobrazbo kot bistro idejo.
(Smeh)
Izjemna ustvarjalnost lahko usmeri pozornost na pomanjkanje
ali pokaže, da pomanjkanje ne pomeni nujno le-tega.
Izjemna ustvarjalnost lahko izvoli politike
ali pa porazi stranke.
Zaradi nje je lahko vojna videti kot tragedija ali kot farsa.
Ustvarjalnost je izumitelj memov, ki tiska slogane na naše majice
in nam polaga fraze v usta.
Je stezosledec, ki nam pokaže preprosto pot
skozi neprehoden moralni labirint.
Znanost je pametna, a izjemna ustvarjalnost je nekaj manj stvarnega,
nekaj bolj magičnega. In sedaj potrebujemo to magijo.
Danes živimo v težkih časih.
Naše podnebje se hitro spreminja, celo prehitro.
Izjemno ustvarjalnost potrebujemo, da naredi, kar zna najbolje:
da nas izzove k drugačnemu mišljenju z dramatičnimi ustvarjalnimi izjavami.
Da nas prepriča k drugačnemu ravnanju
z zabavnimi ustvarjalnimi podobami.
Tukaj bi vam rad predstavil del iniciative, pri kateri sodelujem,
in s katero bi radi na ustvarjalen način vzbudili ekološko zavest ljudi.
Video: Moški: Veš, namesto da bi se peljal, bom šel danes peš.
Pripovedovalec: In tako je hodil; in medtem ko je hodil, je videl mnogo stvari.
Nenavadne in čudovite stvari, ki jih drugače ne bi videl.
Srno, ki jo je srbela noga. Leteči motor.
Očeta in hčerko, ki ju je od kolesa ločevala skrivnostna stena.
In potem se je ustavil. Pred njim je hodila ona.
Ženska, ki je kot dekle tekala z njim po travnikih
in mu zlomila srce.
Seveda se je malce postarala.
Pravzaprav se je kar precej postarala.
Toda čutil je, kako so se stara čustva do nje vrnila.
"Ford," je nežno zaklical. Kajti to je bilo njeno ime.
"Niti besede več, Gusty," je rekla,
kajti to je bilo njegovo ime.
"Vem za šotor poleg prikolice, točno 275 metrov od tukaj.
Pojdiva tja in se ljubiva. V šotoru."
Ford se je slekla. Razprla je eno nogo in nato še drugo.
Gusty je drzno prodrl vanjo in ritmično sta se ljubila,
medtem ko ga je ona snemala za svoj amaterski porno film.
Obema se je zdelo, kot da se je zemlja premaknila.
In živela sta srečno do konca svojih dni.
In vse to samo zato, ker je šel tisti dan peš.
(Aplavz)
Andy Hobsbawm: Imamo znanost, imeli smo razprave.
Moralni imperativ je jasen kot beli dan.
Ustvarjalnost potrebujemo, da vse to
pove na enostaven in oster način.
Da vse poveže. Da pregovori ljudi k ukrepanju.
To je torej poziv, prošnja,
neverjetno nadarjeni TED skupnosti.
Spopadimo se s klimatskimi spremembami na ustvarjalen način.
In storimo to kmalu. Hvala.
(Aplavz)